**LIETUVOS RESPUBLIKOS AMBASADA ČEKIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022 m. gegužės mėn.

**ČEKIJOS RESPUBLIKA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-05-02 | CZ statistikos biuro duomenimis, čekai per metus vidutiniškai suvartoja daugiau kaip 84 kg mėsos vienam gyventojui, iš kurių daugiau nei pusę sudaro kiauliena. Tačiau vien pernai kiaulių skaičius CZ ūkiuose sumažėjo maždaug 10 tūkst. Ūkininkai dėl to kaltina kylančias energijos, degalų ir trąšų kainas bei perspėja, kad jei vyriausybė nesiims veiksmų paremti ūkinimus, CZ kiauliena gali pamažu išnykti iš rinkos. Pvz., šeimai priklausančiame Václavice ūkyje, esančiame netoli Libereco, vietinio ūkininko teigimu kilogramo kiaulienos pagaminimo kaina šiuo metu yra didesnė, nei toji, už kurią ši mėsa parduodama. Ūkio savininkas Štěpán Brodský teigia, kad problema tęsiasi daugelį metų, ji paaštrėjo per Covid-19 pandemijos sukeltą krizę, situacija dar labiau suprastėjo prasidėjus karui Ukrainoje. Ūkininkas įsitikinęs, kad jei valdžia nepadės, CZ kiaulininkystės sektorius ir toliau mažės. Jis skundžiasi, kad negali parduoti savo produkcijos CZ, todėl yra priverstas eksportuoti į Lenkiją, Slovakiją, Vengriją. Pranešama, kad per pastaruosius kelis mėnesius CZ mėsininkų pardavimai sumažėjo net penktadaliu. Jaroslavas Slavíkas, Hradec Kralovės regione, Hořice mieste esančios mėsos parduotuvės savininkas, Čekijos televizijai sakė, kad per 20 metų, o tai yra tiek, kiek veikia jo parduotuvė – neteko matyti tokio didelio mėsos kainų šuolio. „Viskas prasidėjo nuo jautienos. Staiga jautienos pritrūko ir ji pabrango dešimtimis kronų, gal net keturiasdešimt (1,6 eur). Vištiena šiuo metu yra didžiausia problema. Jei norite vištienos, turite ją užsisakyti prieš dvi ar tris dienas“ – pasakojo pardavėjas. Mažmenininkai teigia, kad pirkėjai vis dažniau ieško nuolaidų arba perka pigesnius produktus, siekdami sutaupyti, taip pat pasirodo pranešimų apie pirkėjus, kurie „apeina tiekimo grandines“ ir perka mėsą tiesiai iš ūkininkų. | [Pork production in Czechia threatened by rising costs | Radio Prague International](https://english.radio.cz/pork-production-czechia-threatened-rising-costs-8749306) |  |
| **Investicijoms pritraukti į Lietuvą aktuali informacija** | | | | |
| 2022-05-25 | Gegužės 25 d. Lietuvoje viešėjo CZ Moravijos regiono verslo misija. Į Lietuvą atvyko CZ įmonės iš įvairių sektorių: maisto, medicinos, farmacijos, IT, inžinerijos, atliekų tvarkymo ir kt. Verslo misijos metu pasirašytas susitarimo memorandumas tarp Vilniaus prekybos, pramonės ir amatų rūmų ir Moravijos-Silezijos regiono prekybos rūmų. | [Čekijos verslo misija (cci.lt)](https://www.cci.lt/produktas/cekijos-verslo-misija/) |  |
| **Lietuvos verslo plėtrai aktuali informacija** | | | | |
| 2022-05-16 | CZ bankai ir statybos bendrijos balandį suteikė naujų būsto paskolų už 17,5 mlrd. CZK (0,71 mlrd. eur), t.y. 40 proc. mažiau, nei praėjusį mėnesį, ir 60 proc. mažiau, nei 2021 m. balandžio mėn. Remiantis CZ bankų asociacijos „Hypomonitor“ indekso duomenimis, vidutinė naujų būsto paskolų palūkanų norma pakilo nuo 4,15 proc. kovo mėnesį iki 4,4 proc. balandžio mėnesį. Ryškų naujų būsto paskolų sumažėjimą lėmė CZ nacionalinio banko kiek anksčiau sugriežtintos paskolų išdavimo taisyklės. Ekspertų vertinimu, tikėtina, kad per šiuos metus suteiktų būsto paskolų skaičius bus 40 proc. mažesnis nei 2021 metais. Hypoteční banko ir ČSOB Stavební spořitelny valdybos pirmininkas Jiří Feixas pabrėžė, kad nors susidomėjimas nuosavybe nemažėja, norinčių ir galinčių investuoti dabartinėmis sąlygomis sparčiai mažėja. Naujai suteiktų būsto paskolų apimtis balandžio mėn. sumažėjo daugiau kaip 11 mlrd. CZK (0,45 mlrd. eur) iki 14,2 mlrd. CZK (0,57 mlrd. eur). Tai mažiausia apimtis per maždaug trejus metus. Naujų paskolų skaičius per pastarąjį ketvirtį nukrito žemiau 4500, pernai tuo pačiu laikotarpiu paskolų skaičius siekė 9500. Palyginti su 2 % palūkanų normos tarifu, kuris buvo įprastas rinkoje eilę metų, šiuo metu 5 % siekiantis tarifas reiškia vidutinės būsto paskolos mėnesinės įmokos padidėjimą nuo 5 000 iki 6 000 CZK (200 iki 240 eur) per mėnesį. | [Rising interest rates deterring Czechs from taking mortgages | Radio Prague International](https://english.radio.cz/rising-interest-rates-deterring-czechs-taking-mortgages-8750588) |  |
| 2022-05-09 | Viena stambiausių tarptautinių kredito reitingų agentūrų „Fitch“ sumažino CZ ekonomikos perspektyvą iš stabilios į neigiamą. Ekspertų gretose tai įžiebė nuogąstavimų, jog toks įvertinimas gali sumažinti ir CZ kredito reitingus bei dar labiau pagilinti CZ ekonomikos problemas. „Trinity Bank“ vyriausiojo ekonomisto Lukášo Kovandos vertinimu, pagrindinė tokio prasto vertinimo priežastis – karas Ukrainoje ir galimas jo poveikis CZ ekonomikai, ypač energijos tiekimui. „Taip yra dėl mūsų didelės priklausomybės nuo Rusijos dujų ir didžiąja dalimi nuo Rusijos naftos. Tarptautinė finansų bendruomenė baiminasi, kad tiekimo nutraukimas sukeltų didelę žalą CZ ekonomikai. CZ valstybės skola – viena sparčiausiai augančių visoje ES. Taigi pirmiausia turime stabilizuoti savo viešuosius finansus, bet dėl ​​karo, manau, tai gana sudėtinga užduotis. Bijau, kad mums nepavyks pakankamai greitai stabilizuoti situacijos, ir todėl tikėtina, kad kredito reitingų agentūros, gali sumažinti savo skolinimo reitingus CZ per ateinančius 12 mėnesių. Kuomet sumažinamas reitingas, padidėja tam tikrų įsipareigojimų nevykdymo tikimybė. Ir tai reikštų, kad tarptautiniai investuotojai reikalautų didesnių palūkanų iš CZ vyriausybės. Savo ruožtu, CZ vyriausybė turėtų mokėti dideles palūkanas ir liktų mažiau pinigų pensijoms, socialinėms išmokoms, infrastruktūrai, investicijoms į statybas ir kitiems projektams. Taigi vyriausybei reikėtų imtis tam tikrų taupymo priemonių arba padidinti mokesčius – reziumavo Lukáš Kovanda. | [Fitch move sparks fears of painful cut in Czech credit rating | Radio Prague International](https://english.radio.cz/fitch-move-sparks-fears-painful-cut-czech-credit-rating-8749933) |  |
| **Lietuvos turizmo sektoriui aktuali informacija** | | | | |
| 2022-05-01 | Nuo liepos 1 d. CZ perims pirmininkavimo ES Tarybai vairą. CZ pirmininkaujant ES, Prahoje vyks gausybė kultūros ir švietimo renginių. Viliamasi, kad tai prisidės prie šalies įvaizdžio gerinimo ir privilios dar daugiau turistų. Pirmininkavimo ES tarybai metu sostinė organizuos ir rems daug kultūrinių ir edukacinių renginių ar politinių susitikimų, konferencijų ar viršūnių susitikimų. „Praha nori parodyti, kad yra susitelkusi ir toliau skirs daug dėmesio ambicingai klimato politikai, skatins pažangius sprendimus, kultūrą, švietimą, mokslą ir inovacijas. Pirmininkavimas mums taip pat yra galimybė priminti apie konkrečią narystės ES naudą Prahos žmonėms“, – sakė Prahos meras Zdeněk Hřib. | <https://www.praguemorning.cz/prague-to-host-several-cultural-and-educational-events-during-eu-presidency/> |  |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2022-05-29 | Rusijai įsiveržus į Ukrainą ir pabrangus energijos ištekliams, valstybė ketina skirti milijardus kronų naujų saulės energijos projektų statybai. Pramonės ir prekybos ministerija fotovoltinėms elektrinėms remti šįmet jau skyrė tris milijardus CZK (0,12 mlrd. eur) ir dėl didelio susidomėjimo iš verslo įmonių papildomai pridėjo dar milijardą CZK (0,04 mlrd. eur). Aplinkos ministerija taip pat ketina didinti investicijas į fotoelektrą. Pagal Aplinkos ministerijos veiksmų plano programą 2021–2027 m. atsinaujinantiems energijos šaltiniams bus skirta 6,4 mlrd. CZK (2,59 mlrd. eur). Pasak CZ Saulės energijos asociacijos vykdomojo direktoriaus Jano Krčmář, „žmonės noriai perka saulės baterijas net ir be valstybės subsidijų. Ypač pastaruoju metu, kuomet energijos kainos šoktelėjo į neregėtas aukštumas, susidomėjimas namų ūkiams ir įmonėms skirtomis saulės baterijomis išaugo net kelis kartus. Įmonės nespėja vykdyti užsakymų, o saulės baterijų tenka laukti kelis mėnesius“ – sakė J. Krčmář. | [Solar energy is coming back in a big way and 'Cinderella is a princess again' | iROZHLAS - reliable news](https://www.irozhlas.cz/ekonomika/solarni-energie-elektrina-minsterstvo-prumyslu-a-obchodu_2205290126_bko) |  |
| **Lietuvos ekonominiam saugumui aktuali informacija** | | | | |
| 2022-05-06 | Derantis dėl 6-ojo sankcijų paketo Rusijai, Europos Komisija pasiūlė rusiškos naftos embargo išimtį CZ iki 2024 metų vidurio, o Vengrijai ir Slovakijai – iki tų 2024 metų pabaigos. Siekdama įtikinti valstybes jungtis prie rusiškos naftos embargo, anot minėto „Reuters“ šaltinio, ES vykdomoji valdžia pasiūlė ir kitų paskatų, įskaitant paramą investicijoms į naują iškastinio kuro infrastruktūrą. | <https://www.seznamzpravy.cz/clanek/ekonomika-cesko-ma-dostat-z-ropneho-embarga-vyjimku-do-poloviny-roku-2024-201207> |  |
| 2022-05-04 | Premjeras P. Fiala gegužės 4 d. pareiškė, kad CZ yra pasirengusi paremti Rusijos naftos importo draudimą į ES, jei bus nustatytas atitinkamas pereinamasis laikotarpis, kurio metu būtų padidintas naftotiekių pajėgumas. Gazprom sprendimą nutraukti dujų tiekimą Lenkijai CZ premjeras P. Fiala vadina "tolesne eskalacija" ir tarptautinių sutarčių pažeidimu. Pasak premjero, nutrauktas dujų tiekimas PL neturėtų paveikti CZ, nes dujomis apsirūpinama kitais dujotiekiais. Keturiose CZ dujų saugyklose esančių atsargų užtektų bent mėnesiui. CZ taip pat turi naftos atsargų – trims mėnesiams ir branduolinio kuro atsargų – dvejiems metams. Kiek anksčiau, balandžio mėn. pabaigoje premjeras P. Fiala lankėsi PL. Pagrindinės susitikimo su PL premjeru M. Morawiecki temos – parama UA ir energetinis saugumas. CZ premjeras patvirtino, kad jo šalis suinteresuota išpirkti/išsinuomoti SGD terminalo dalį PL. „Pasiūliau padidinti PL planuojamų statyti SGD terminalų pajėgumus, nes norėtume gauti dalį šių tiekimų. Tokį pasiūlymą pateikėme PL. Kalbant apie datą, tai ateinančių kelerių metų klausimas, kada PL bus pasirengusi pastatyti naujus terminalus ir padidinti jų pajėgumus. Labai domimės ir kalbėsime dėl grafiko“, - komentavo P. Fiala. Abiejų šalių vyriausybių vadovai tarėsi ir dėl antrojo PL-CZ dujotiekio – Stork-II – statybos. Jau veikiančio PL-CZ jungiančio Stork-I dujotiekio pralaidumas – 0,5 mlrd. kub. m per metus. Šiuo metu CZ yra 90 proc. priklausoma nuo rusiškų dujų. Dujotiekio Stork-II statyba padėtų CZ reikšmingai sumažinti priklausomybę nuo RU. Pažymėtina, kad projektą Stork-II „palaidojo“ ankstesnė CZ vyriausybė: 2020 m. liepą CZ dujų perdavimo sistemos operatorius „Net4Gas“  nusprendė atidėti naujų dujų jungčių su PL ir AT statybas bei sumažinti planuojamų jungčių pajėgumus. | CTK |  |
| 2022-05-01 | CZ pramonės ir prekybos ministras Jozef Síkela pažymėjo, kad svarstant šeštąjį sankcijų paketą, CZ principinė linija – „*we must share the pain*“, tačiau tuo pat metu turime gerai paskaičiuoti pasekmes, kurios ištiks nutraukus naftos ir dujų importą iš RU, ir šias pasekmes pasidalinti po lygiai. Pasak ministro, nutraukus rusiškos naftos tiekimą kompensuoti stygių būtų galima padidinus tiekimą per Transalpinį naftotiekį (TAL). Tai užtruktų 30-40 dienų, per kurias reikėtų naudoti CZ strategines atsargas. Tačiau CZ neturi savo naftos perdirbimo gamyklos, tad kurą tektų pirkti iš kaimyninių šalių (PL, AT, HU). | CTK |  |
| **Bendra ekonominė informacija** | | | | |
| 2022-05-06 | Daugiau nei 50 proc. čekų dėl infliacijos, kylančių energijos kainų ir nerimo dėl galimo pinigų nuvertėjimo savo santaupas investuoja. Tačiau ketvirtadalis vis dar laiko pinigus „po pagalve“. Tai rodo „Generali Investments“ pristatyta apklausa. Jos duomenimis, čekai vis labiau domisi tuo, kas vyksta finansų rinkose – tokį susidomėjimą rodo beveik du trečdaliai šalies gyventojų. Pernai tokių piliečių buvo mažiau nei 50 proc. Infliacija šalyje balandžio mėnesį siekė 14 proc. | <https://www.seznamzpravy.cz/clanek/ekonomika-finance-osobni-lide-se-boji-inflace-vic-nez-polovina-cechu-uz-investuje-201240> |  |

**ŠVEICARIJOS KONFEDERACIJA**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-05-02 | CH gerokai susilpnėjo vartotojų nuotaikos. Vartotojų požiūris į bendrą ekonominę situaciją tapo kur kas pesimistiškesnis, - informavo CH ekonomikos reikalų valstybės sekretoriatas (SECO). 2022 m. balandžio mėn. vartotojų nuotaikų indeksas nukrito iki –27, gerokai žemiau ilgalaikio vidurkio (–5) ir tai yra didžiausias nuosmukis nuo pandemijos pradžios 2020 m. pavasarį. Pagrindiniai vartotojų „nenoro pirkti“ veiksniai – infliacija, kuri mažina namų ūkių perkamąją galią bei padidėjęs neapibrėžtumas, kurį nulėmė karas Ukrainoje. | [Swiss consumer sentiment drops sharply in April (lenews.ch)](https://lenews.ch/2022/05/06/swiss-consumer-sentiment-dropped-sharply-in-april/) |  |
| **Investicijoms pritraukti į Lietuvą aktuali informacija** | | | | |
| 2022-05-11 | CH Prekybos centrų tinklas „Migros“ pralaimėjo bylą dėl leidimo dirbti savitarnos parduotuvėms „be darbuotojų“ sekmadieniais. CH įstatymai draudžia parduotuvių veiklą sekmadieniais. Minėta parduotuvė netoli Ciuricho pagrindinės geležinkelio stoties veikė pastaruosius dvejus metus. Joje nėra darbuotojų – kasininkų darbą atlieka savitarnos automatai. Tačiau teismo išaiškinime pažymima, kad net ir parduotuvėje „be darbuotojų“, norint užtikrinti jos sklandžią veiklą, reikalingas žmogiškasis veiksnys. Parduotuvėje prekiaujama šviežia duona – vadinasi, kažkas ją turi kepti; taip pat – visuomet budi ir pasirengę atvykti apsaugos darbuotojai. Pažymėtina, kad kepėjams ir apsaugos darbuotojams negalioja draudimas dirbti sekmadienį. Nepaisant to, profesinė sąjunga Unia kreipėsi į teismą argumentuodama, jog jei parduotuvė sekmadienį nedirbtų, darbuotojų ir nereikėtų. Vietos teismas patenkino šį ieškinį ir panaikino parduotuvės licenziją. „Migros“ dar gali šį sprendimą skųsti Federaliniam teismui. | [Unstaffed shop still has to close on Sundays - WRS (worldradio.ch)](https://www.worldradio.ch/news/bitesize-news/unstaffed-shop-still-has-to-close-on-sundays/) |  |
| **Lietuvos verslo plėtrai aktuali informacija** | | | | |
| 2022-05-27 | CH Vaud kantone nuo 2023 m. ketinama sumažinti gyventojų mokesčius. Tokius sprendimus priėmė naujoji, 2022 kovo mėn. išrinkta kantono valdžia. Vaud kantone mokesčiai – vieni didžiausių CH. Palyginimui, 2018 m. keturių asmenų šeima, per metus uždirbanti 150 000 CHF (145 tūkst. eur), Vaud kantone mokesčiams turėjo atseikėti 10,96 proc., o Ciuricho kantone - 5,89 proc. Didesni mokesčiai nei Vaud – tik Neuchatel, Jura, Solothurn, Bern ir Appenzell-Ausserhoden kantonuose. Dalis Vaudo politinių partijų (PLR/FDP, Liberalieji žalieji ir UDC/SVP) jau daugelį metų siekia sumažinti mokesčius. Po kovo mėn. vykusių rinkimų minėtos politinės jėgos gavo reikiamą daugumą parlamente (83 iš 150 vietų). Priimant atitinkamus sprendimus dėl mokesčių, 72 Kantono parlamento nariai balsavo už, 53 prieš ir 7 susilaikė. Nuo 2023 metų mokesčių koeficientas Vaud sumažės nuo 155 iki 150 punktų. Mokesčių mažinimui energingai priešinosi kairiosios partijos. Socialistas J. Eggenbergeris pažymėjo, kad mažesni mokesčiai sumažins kantono pajamas (apie 160 mln. CHF per metus) ir minėti sprendimai bus naudingi tik turtingiems gyventojams. | [Taxes to fall in the canton of Vaud (lenews.ch)](https://lenews.ch/2022/05/27/taxes-to-fall-in-the-canton-of-vaud/) |  |
| **Lietuvos turizmo sektoriui aktuali informacija** | | | | |
| 2022-05-02 | Nuo gegužės 2 d. CH panaikino visus su Covid-19 susijusius reikalavimus keliautojams, atvykstantiems į šalį, nepaisant jų kilmės šalies. Nuo gegužės 2 d. vėl galios „įprastos taisyklės“ atvykstant į Šveicariją, informavo Migracijos valdybos sekretoriatas (SEM). Iki šiol visos šalys, nepriklausančios Šengeno zonai, išskyrus tam tikras išimtis, SEM buvo vertinamos kaip „didelės rizikos“ šalys, o tai reiškė, jog turistai iš šių šalių arba asmenys, siekiantys įsidarbinti CH, negalėjo įvažiuoti įprastomis sąlygomis. | [Covid entry requirements at Swiss border return to normal on May 2 - SWI swissinfo.ch](https://www.swissinfo.ch/eng/covid-entry-requirements-at-swiss-border-return-to-normal-on-may-2/47536084?utm_campaign=society&utm_medium=email&utm_source=newsletter&utm_content=o) |  |
| 2022-05-31 | Naujų užregistruotų Covid-19 infekcijų skaičius ir toliau mažėja. Gegužės 31 d. už praėjusių septynių dienų laikotarpį registruota apie 6 900 naujų atvejų. Naujų infekcijos atvejų septynių dienų paros vidurkis sudarė 945, t.y. 22% mažiau nei praėjusią savaitę. Nuo balandžio mėn. Federalinis visuomenės sveikatos biuras (FOPH) Covid-19 statistiką perduoda ne kasdien, o tik kartą per savaitę. CH, kurioje gyvena 8,7 mln. gyventojų, nuo COVID-19 mirė daugiau kaip 12 700 žmonių. Maždaug 69 % gyventojų vakcinuoti dviem vakcinos dozėmis. FOPH ir Federalinė vakcinacijos komisija šiuo metu nerekomenduoja papildomos vakcinos dozės. | [Coronavirus: the situation in Switzerland - SWI swissinfo.ch](https://www.swissinfo.ch/eng/covid-19_coronavirus--the-situation-in-switzerland/45592192?utm_campaign=teaser-in-article&utm_source=swissinfoch&utm_medium=display&utm_content=o) |  |
| **Bendradarbiavimui MTEPI[[2]](#footnote-2) srityse aktuali informacija** | | | | |
| 2022-05-12 | Europos patentų biuras (EPO) paskelbė duomenis apie 2021 m. Europos patentų paraiškas. CH šiame sąraše užėmė septintąją vietą po JAV (46 533), Vokietijos (25 969), Japonijos (21 681). Kinijos (16 865), Prancūzijos (10 537) ir Pietų Korėjos (9 394). Tačiau, skaičiuojant patentų paraiškas, tenkančias vienam gyventojui, CH buvo pirmoji – milijonui gyventojų teko 969 prašymai. CH rodiklis pagal patentų paraiškų skaičių vienam gyventojui buvo beveik dvigubai didesnis nei antrą vietą pagal šį rodiklį užėmusioje Švedijoje (488). Bendras Europos patentų paraiškų skaičius 2021 m. siekė 188 600, t.y. 4,5% daugiau, nei 2020 m. Pagal atskiras patentų rūšis, skaitmeninis ryšys (+9,4 proc., palyginti su 2020 m.) nežymiai lenkė medicinos technologijų sektorių (+0,8 proc.), 2021 m. pirmavusį pagal patentų paraiškų skaičių. Kompiuterinės technologijos užėmė trečiąją poziciją ir vertinamos kaip sparčiausiai auganti sritis (+ 9,7 proc.). Garso ir vaizdo technologijų (+24%) ir puslaidininkių (+21%) sritys patyrė precedento neturintį augimą. Patentinė veikla farmacijos (+6,9 %) ir biotechnologijų (+6,6 %) srityse taip pat toliau augo, ir tai atspindi aukštą inovacijų lygį vakcinų ir kitose sveikatos priežiūros srityse. CH didžiausią patentų paraiškų dalį 2021 m. sudarė medicinos technologijos, po to sekė plataus vartojimo prekės, metrologija, elektros mašinos, vaistai, chemikalai ir biotechnologijos. CH bendrovės, pateikusios daugiausia patentų paraiškų - Roche, ABB, Japan Tobacco, Philip Morris, Nestlé ir Swatch. Kantonų lygmeniu paraiškų skaičiumi pirmavo Vaud, po jo sekė Ciurichas, Bazelis, Argau, Ženeva ir Nešatelis. | [Switzerland continues to lead on patents per capita (lenews.ch)](https://lenews.ch/2022/04/08/switzerland-continues-to-lead-on-patents-per-capita/) |  |
| **Lietuvos ekonominiam saugumui aktuali informacija** | | | | |
| 2022-05-05 | CH kovos su korupcija ekspertas Markas Piethas davė parodymus JAV vyriausybės komisijai, kuri kaltina CH slepiant RU turtą. M. Piethas teigė, kad CH teisininkai disponuoja laisva valia padėti oligarchams slėpti lėšas CH. Europos saugumo ir bendradarbiavimo komisija, kitaip dar vadinama Helsinkio komisija, išsakė itin griežtą kritiką CH dėl šios šalies vaidmens slepiant RU oligarchų turtus. „Šveicarija yra tapusi karo nusikaltėlių ir kleptokratų turtų slapstymo vieta. Ši šalis yra pagrindinė Rusijos diktatoriaus Vladimiro Putino ir jo bičiulių užgaidų, o taip pat ir Rusijos karo mašinos įgalintoja. Apiplėšęs Rusiją, Putinas ir jo oligarchai naudojasi Šveicarijos slaptumo įstatymais, kad paslėptų ir apsaugotų savo pajamas, gautas iš nusikaltimų“ – rašoma Helsinkio komisijos pareiškime. | <https://www.swissinfo.ch/eng/us-commission-accuses-switzerland-of-hiding-russian-assets/47570650?utm_campaign=teaser-in-channel&utm_source=swissinfoch&utm_medium=display&utm_content=o> |  |
| **Bendra ekonominė informacija** | | | | |
| 2022-05-06 | Dėl maisto, energijos ir būsto kainų augimo šveicarai pradeda keisti savo išlaidų įpročius. Iki šiol infliacija CH buvo nedidelė – siekė 2,5%. Tačiau CH vartotojų asociacija (FRC) įspėja, jog pastaruoju metu kilusios kainos yra tik pradžia. Svarbiausias augančios infliacijos CH veiksnys - 25% išaugusios energijos kainos. Jų augimas palaipsniui keičia vartotojų įpročius: balandžio mėn. benzino pardavimai CH sumažėjo 10-15 proc. | <https://lenews.ch/2022/05/06/recent-price-rises-only-the-beginning-says-swiss-consumer-association/> |  |
| 2022-05-16 | Nuo 2022 m. sausio pabaigos stiprėjantis CH frankas pristabdė importuojamų prekių ir paslaugų kainų kilimą. Tačiau centriniams bankams užsienio šalyse ėmus didinti palūkanų normas, juntamas augantis spaudimas CH frankui, kuris per pastarąjį mėnesį euro atžvilgiu jau susilpnėjo maždaug 2,5 proc. | <https://lenews.ch/2022/05/06/recent-price-rises-only-the-beginning-says-swiss-consumer-association/> |  |
| 2022-05-30 | CH stiprina savo pozicijas kriptovaliutų verslo srityje. Pranešama, kad viena iš stambiausių pasaulyje kriptovaliutų įmonių Tether stiprina savo pozicijas Lugane, siekdama paversti šį CH miestą „Europos kriptovaliutų sostine“. CH ketina toliau plėtoti kriptovaliutų rinką, kurią šiuo metu šalyje jau sudaro daugiau kaip 1000 block-chain grandinės įmonių, kuriose dirba apie 6000 darduotojų. Remiantis neseniai paskelbta Swiss Digital Asset atskaita, CH savo veiklą pradeda dar du kriptovaliutų verslo sunkiasvoriai - Copper.co ir Bitpanda. Londone įsikūrusi Copper.co patvirtino savo ketinimus plėsti veiklą CH. Ši įmonė jau turi biurą Zugo mieste. „Šveicarija, kaip skaitmeninio turto pionierė, yra ideali bazė mūsų veiklos plėtrai žemyninėje Europoje“, – sakė Copper.co generalinis direktorius Dmitrijus Tokarevas. | [Switzerland attracts more blockchain firms despite crypto meltdown (campaign-archive.com)](https://us12.campaign-archive.com/?e=63977fa89c&u=551d6517fecc66e9168d3d01a&id=a9d4f0e179) |  |
| 2022-05-12 | Covid-19 pandemijos metu CH nekilnojamojo turto kainos pasiekė rekordines aukštumas. 2021 m. bendra grąža, kurią sudaro pajamos, gaunamos iš nuomos bei nekilnojamojo turto vertės pokyčiai, investuotojams į nekilnojamąjį turtą buvo didžiausia per paskutinius septynerius metus. Kainos jau ne vienerius metus kyla, o palūkanų normos žemos. Taip susidarė idealios sąlygos tiems, kurie gali sau leisti investuoti į nekilnojamąjį turtą. Butų ir apartamentų vertė 2021 metais, palyginti su praėjusiais metais, išaugo 4,1 proc. ir pasiekė visų laikų rekordą. Komercinio nekilnojamojo turto rinkos situacija dėl Covid-19 pandemijos buvo kiek sudėtingesnė. Daugelis mažmenininkų patyrė nuostolių po to, kai buvo priversti laikinai užsidaryti dėl pandemijos apribojimų. Tačiau net komercinės paskirties nekilnojamojo turto vertė 2021 m. padidėjo 2,7 proc. Tačiau karas Ukrainoje ir augančios palūkanų normos gali šią situaciją pakeisti. „Augant infliacijai, neišvengiamai kils ir palūkanų normos“, – sakė CH Centrinio banko (SNB) atstovas S. Scognamiglio. Palūkanų normų padidėjimas gali lemti reikšmingą nekilnojamojo turto vertės kritimą. Tai sukeltų problemų, ypač tiems, kurie turi paėmę dideles paskolas. O jei skolininkai negali sumokėti būsto paskolų įnašų, kyla rizikų bankams, įspėja SNB. Dėl to nukentėtų CH ekonomika, kuri labai priklausoma nuo bankų sektoriaus. Esant dabartinei situacijai, bankai yra pažeidžiami staigaus palūkanų normų padidėjimo ar ekonominės padėties pablogėjimo. „Akcijų ir nekilnojamojo turto rinkose yra pervertinimo požymių, o įmonių ir valstybės skola yra didelė“, – pabrėžė S. Scognamiglio. Būstas brangs ne tik dėl rekordiškai aukštų nekilnojamojo turto kainų. Federalinės statistikos tarnybos duomenimis, maždaug 60 % namų ūkių CH vis dar šildomi nafta arba dujomis. Vartotojai pajus energijos kainų augimo pasekmes. Ieškantiesiems būsto nuomai taip pat kils iššūkių. CH laikoma patrauklia ir saugia darbo rinka, imigracija didės, teigiama naujausioje nekilnojamojo turto konsultantų „Wüest Partner“ ataskaitoje. UA pabėgėliams CH taip pat reikės būsto nuomai. Dar prieš prasidedant karui, nuomojamų būstų pasiūla CH buvo gana menka. Covid-19 pandemijos metu dalis žmonių ieškojo didesnio būsto, nes daugiau laiko praleisdavo namuose, įskaitant darbą nuotoliniu būdu. Anot „Wüest Partner“, nuomojamų butų pasiūla per pastaruosius 12 mėnesių sumažėjo labiau nei bet kada per pastaruosius devynerius metus. | [Swiss property market faces bleak future despite record values - SWI swissinfo.ch](https://www.swissinfo.ch/eng/swiss-property-market-faces-bleak-future-despite-record-values/47502740?utm_campaign=society&utm_medium=email&utm_source=newsletter&utm_content=o) |  |
| **Kita ekonominiam bendradarbiavimui aktuali informacija** | | | | |
| 2022-05-04 | CH kino industrija neturėtų ieškoti išsigelbėjimo naujajame „Netflix“ įstatyme, sako Virginie Cavalli, CH centristinės jaunųjų Žaliųjų Liberalų frakcijos pirmininkė. „Visų pirma, turėtume atsižvelgti į vartotojų interesus“, pažymėjo V. Cavalli. Naujuoju įstatymu, pavadintu „Lex Netflix“, siekiama įpareigoti tokias įmones kaip „Netflix“, „Amazon“ ir „Disney+“ kasmet investuoti į CH kino pramonę bent 4% savo bendrųjų vietinių pajamų. Be to, ne mažiau kaip 30 % jų programų turės sudaryti Europiniai kūriniai. V. Cavalli teigia, kad įstatymas iškraipo laisvąją rinką ir yra žalingas vartotojams. | <https://www.swissinfo.ch/eng/-swiss-cinema-doesn-t-need-more-money-to-succeed-/47560636?utm_campaign=teaser-in-channel&utm_source=swissinfoch&utm_medium=display&utm_content=o> |  |
| 2022-05-27 | Gegužės 22–26 d. pirmą kartą nuo COVID-19 pandemijos pradžios, gyvai surengtas Davoso viršūnių susitikimas. Ekspertai išskiria 9 šių metų diskusijose dominavusias temas ir svarbiausius akcentus:  1. RU agresija prieš UA (V. Zelensky ir D. Kuleba dėkojo vakarams už solidarumą ir prašė didesnės karinės pagalbos; NATO gen. Sekretorius J. Stoltenbergas bei ES COM pirmininkė U. Von der Leyen akcentavo vakarų vienybę ir solidarumą; DE kancleris pareiškė, kad „negalime leisti Rusijai laimėti šio karo“; JAV politikos veteranas H. Kisindžeris paragino Vakarus nustoti bandyti sutriuškinti Rusijos pajėgas Ukrainoje, perspėdamas, kad tai būtų pražūtinga ilgalaikiam stabilumui Europoje. 2. Ekonomika – "*unthinkable crisis after unthinkable crisis*" – Covid-19 sukelta ekonominė krizė ir po to sekusi RU agresija UA – privalome didinti atsparumą, ypač savo visuomenių atsparumą (švietimo, sveikatos apsaugos, socialinės apsaugos priemonėmis).3. Globalizacijos ateitis – regionalizacija vs. „globalizacijos“ pabaiga?4. Maisto ir energetinio saugumo krizė (RU agresijos UA kontekste: *first truly global energy crisis, a multi-year food crisis if things don't change*).5. Klimato kaita ir aplinkosauga. Aplinkosaugos tikslai neturėtų būti supriešinti su energetinio saugumo politika. Reikalinga energetikos sektoriaus revoliucija, mastu prilygstanti industrinei revoliucijai.6. Verslo lyderių vaidmuo - Forumo inovacijų platforma pristatė savo poveikio vertinimo ataskaitą [2021-2022 impact report](https://uplink.weforum.org/uplink/s/impact-report-2021-2022), Pfizer įsipareigojo tiekti savo medikamentus „ne pelno pagrindais“ 45 skurdžiausioms pasaulio šalims.7. Sveikata. Tebesitęsiantis Covid-19 pandemijos poveikis, pasirengimas galimiems kitiems pandemijų protrūkiams, psichinė sveikata ir sveikatos paslaugų prieinamumas.8. Darbo santykių ateitis. Pandemijos kontekste siekta iš naujo įvertinti, kokių įgūdžių labiausiai reikia šiuolaikiniam darbuotojui, kalbėta apie 4 dienų darbo savaitę; hibridinio darbo perspektyvas, darbo rinkų įtraukumą ir lygias galimybes.9. Technologijos ir „metaverse“. ([Making the Metaverse](https://www.weforum.org/events/world-economic-forum-annual-meeting-2022/sessions/making-the-metaverse) and its [possibilities](https://www.weforum.org/events/world-economic-forum-annual-meeting-2022/sessions/the-possibilities-of-the-metaverse)). | [Davos 2022 - what just happened? 9 things to know | World Economic Forum (weforum.org)](https://www.weforum.org/agenda/2022/05/the-story-of-davos-2022/) |  |

Parengė:

Kristina Baubinaitė, LR ambasados Čekijos Respublikoje trečioji sekretorė,

tel. +370 706 53832, el. paštas kristina.baubinaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)
2. MTEPI - moksliniai tyrimai, eksperimentinė plėtra ir inovacijos [↑](#footnote-ref-2)